Kosovo Respublikasında LGBT hüquqları
Kosovo Respublikasında LGBT hüquqları — xüsusilə cinsi oriyentasiyaya görə ayrı-seçkiliyi qadağan edən yeni konstitusiyanın qəbulu ilə son illərdə yaxşılaşmışdır. Kosovoda lezbiyan, gey, biseksual və transgender (LGBT) hüquqları ilə bağlı irəliləyiş əldə edilmişdir. Buna baxmayaraq, homoseksuallıq Kosovo cəmiyyətində hələ də tabu kimi qəbul edilir. Kosovo Hökuməti ölkədəki LGBT icmasını dəstəkləyir. 2013-cü ilin sonunda Kosovo Assambleyası LGBT icması üçün koordinasiya qrupunun yaradılması haqqında qanun layihəsini qəbul etdi. 17 may 2014-cü ildə bir çox yerli LGBT təşkilatları və bəzi siyasətçilər homofobiyaya qarşı yürüş etmək üçün Priştina küçələrinə çıxdılar. Bu tədbir həm Kosovo Hökumətinin, həm də Avropa Birliyinin Kosovodakı ofisinin razılığını qazandı. Həmin gecə hökumət binasının önünü böyük LGBT bayrağı örtdü. Kosovonun ilk qürur paradı 2016-cı il mayın 17-də Priştina küçələrində bir neçə yüz insanın iştirakı ilə keçirilib. Bu yürüşdə prezident Haşim Taçi ilə yanaşı, İngiltərə və ABŞ-nin Kosovodakı səfirləri də iştirak ediblər.